stanford-oval/wikipedia huggingface dataset:
מאורעות תרפ"ט בירושלים
התפרעויות > פרעות בשכונת הגורג'ים ו-בתי ניסן ב"ק

בשעה 12:30 כ-5,000 מוסלמים חמושים בסכינים יצא מהמסגד דרך שער שכם והסתערו על שכונת הגורג'ים שכונתה גם שכונת שער שכם ועל בתי ניסן ב"ק. הם נכנסו לחצר הגדולה של האחים אלגולה, ירו והרגו את האברך שלום שוילי (כונה גם צוויניה) הם פשטו על בתי השכונה, בזזו והרסו אותם. הפורעים תפסו את חנה סלנשוילי (צוויניה), אשתו של שלום, ואת בנה הקטן. הם ניקרו את עיני הילד, רצחו אותו ואז רצחו את חנה ביריות. לאחר ביזת הבתים פשטו הפורעים על בית הכנסת בשכונה שברו אותו וקרעו את ספרי התורה. אליהו מזרחי (ששון) ניסה להציל את ספרי התורה ונרצח במקום. לטענת העיתון "דואר היום" התנפלות זו בוצעה לעיני השוטרים הערבים שלא עשו דבר.
אנשים נוספים שנרצחו בשכונה כללו את יעקב בן שמעון, ראובן וולפא (שמת מפצעיו), ה'ויער (יהודי מאנגליה) מנחם סבלני ושמואל גנני (מת מפצעיו). אשתו של רחמים בן מאיר ג'ורג'י ובניה נפצעו אנושות בפצעי סכינים בכל הגוף.
לאחר מכן ההמון התדפק על דלתו של מוכתר השכונה אהרון טנורי אך זה סגר את דלתו בברזלים והם לא הצליחו להיכנס, שכנים ערבים נוצרים הצילו את טנורי. בשעה 2 בצהריים הגיעו לטנורי קצין וחייל אנגלי, טנורי דרש מהם להציב משמר על השכונה, הקצין שב בשעה חמש והשיבו לו כי הוא יכול להרגע שכן על השכונה הוטל מצב מלחמה ועוצר לילי. ליל שבת עבר בשקט ולמחרת בשבת בשעה 5 בבוקר התחדשה מתקפת הערבים על השכונה הם זרקו אבנים לעיני השוטרים הערבים שלא עשו דבר. בעררב הגיעו שוטרים אנגלים שהניסו את ההמון המתפרע. במוצאי שבת, בשעה 12 וחצי עלו הערבים במדרגות, שרפו בית כנסת ושני בתים נוספים.
ביום ראשון עזבו כל תושבי השכונה את המקום אל שכונת זיכרון משה, מלבד 40 חלוצים שנשארו כמשמר בשכונה. דווח כי גם בית הכנסת של החלבים במקום נמצא תחת סיכון אבל הוטלה עליו שמירה. לאחר מאורעות אלה נמלטו דיירי השכונה אל רבעים אחרים של העיר או עזבו את ירושלים והשכונה התרוקנה מיהודים.
התפרעויות > מתקפה על שכונת מאה שערים

ביום שישי בשתיים בצהריים החלה ההתקפה על שכונת מאה שערים. מספר קבוצות חמושות התקיפו את השכונה מכיוון השדות שהיו מאחוריה, וקבוצה נוספת של פורעים הגיעה מכיוון שער שכם. על הכניסה לשכונה הגנה קבוצת צעירים נורו יריות ונפצעו אנשים משני הצדדים, לפי דיווח אחד בחור יהודי ירה למוות ב-3 מן הפורעים. לאחר מכן הפורעים נסוגו מהשכונה. הם נותרו בקרב מקום כשעתיים ולאחר מכן עברו לפרוע בשכונות אחרות בעיר. קבוצת צעירים ושוטרים ירו לעבר הערבים שהתקדמו מצד השדות והצליחו להניסם.
התפרעויות > הקרבות בשכונת סנהדריה

בשכונת סנהדריה התקיים אחד הקרבות המרכזיים של המאורעות. על פי הערכות, בזכות הגנה מוצלחת על המקום והדיפת התוקפים החמושים ניצלו חלקים גדולים מהעיר. ביום שישי ב-12:30 הגיעו ערבים מהכפרים בית חנינה וליפתה לשכונה, דקרו ג'ורגי' זקן שהיה במקום ושברו שמשות. במקום היה כוח של 5 תושבים חמושים בנשק ו-4 שוטרים ערבים חמושים במקלות, כעבור חצי שעה הגיעו שוטרים נוספים ויחד הניסו את הפורעים. בחמש הגיעו תגבורת של כ-15 אנשים, כולל 9 שוטרים, שניים מהם יהודים תחת פיקודו של סרגנ'ט ערבי. במקום הוקמו 5 עמדות הגנה עם פחים מלאי חול.
בשעה 9 בערב שישי פתחו הערבים באש מכיוון ההרים הסמוכים ללפיתא ומצד העמק. ב-9:30 הומטרה אש על השכונה מכל הכיוונים והירי נמשך עד חצות בלילה. לאחר מכן השתתקה האש, אולם הסרגנ'ט ערבי העריך כי המתקפה תחודש עם אור השחר. ביום שבת, בשעה 5 בבוקר חודשה האש משני צידי השכונה – מצד ליפתא ומצד בית חנינה על ידי כ-100 תוקפים מצוידים ברובים. המגינים נתנו לתוקפים להתקרב עד לטווח של כ-300 מטרים ואז החל קרב יריות שהתקיים עד 11 בבוקר. צלפים ערבים המטירו אש על הרחוב הראשי של השכונה.
במהלך השבת, ה-24 באוגוסט, התברר כי השכונה היא נקודת מפתח לשאר השכונות העבריות הסמוכות - מאה שערים, בית ישראל והבוכרים ולכן תקפו הערבים את המקום בצורה חזקה. בשעה -2 בצהרי שבת, דיוחו תושבים משכונת הבוכרים על התארגנות של כ-300 תוקפים שמתכוונים להתקיף את סנהדריה. מגיני המקום ביקשו תגבורת של כ-20 מגינים, 10 רובים ומכונת ירייה אולם תגבורת כזו לא הגיעה.
על הגנת המקום הופקד בשלב זה קורפורל יהודי, ונוספו עוד שני מגינים חמושים. נוכח העדר התגברות חשבו חלק מהתושבים לעזוב אולם לבסוף הוחלט להמשיך להגן על השכונה ונוספו עוד כ-5 מגינים לא חמושים. במוצעי שבת בתשע בערב תפס כוח של ההגנה עמדות על ההר ליד משתלה שהייתה במקום. ב-10 הגיע למקום סרג'נט יהודי בשם בן זאב ועוד 4 רוכבים ביניהם שני יהודים. בואם עודד את מגיני המקום. ב-10:30 החלה מתקפה של המון ערבי שנע לעבר השכונה. החל קרב יריות נוסף שנמשך במשך כ-3 שעות עד 1 בלילה.
ביום ראשון בבוקר (25 באוגוסט) הגיע סרג'נט של המשטרה הבריטית וירד לעמק מתחת לשכונה, ובשובו דיווח כי יש בו הרוגים רבים. מתקפה ערבית נוספת על השכונה התקיימה ב-10 בבוקר אך היא נהדפה בקרב שנמשך חצי שעה. לפנות ערב יצאו מספר מגינים לסיור בסביבה וחזרו כולם עד ליום ב' בצהריים. מיום ב' ועד יום ד' היו חילופי יריות בודדים. ביום רביעי בלילה, לאחר קרבות הגנה של 6 ימים, הגיע למקום כוח של 7 חיילים של הצבא הבריטי עם מכונת ירייה.
התפרעויות > מתקפות על השכונות רוממה, נחלת ציון ושערי צדק

ביום שישי בשעה ארבע התנפלו ערבים מהכפר ליפתא על השכונות רוממה, נחלת ציון ושערי צדק, ירו עליהם וזרקו אבנים. הממשלה הבריטית חימשה פקידים אזרחיים בנשק וכן הגיעו צעירים יהודים להגנת השכונות. הפורעים הערבים ברחו.
התפרעויות > מתקפות על בית הכרם, בית וגן וגבעת שאול

תושבי הכפר דיר יאסין תקפו את השכונות היהודיות בית הכרם בית וגן וגבעת שאול שנמצאו מדרום מזרחית לכפר. ביום שישי, 23 באוגוסט, בשעה 2 בצהרים נורו יריות ממספר כיוונים על בית הכרם. אנשי ועד השכונה התאספו בבית הסמינר וארגנו הגנות על הגגות. בשעה שתיים וחצי קבוצה של כ-30–40 ערבים מדיר יאסין התכוונו להתנפל על בית הכרם ומגיני השכונה ירו לכיוונם מבלי לפגוע בהם. לפנות ערב חדרו הערבים לשכונת בית וגן שם שרפו ושדדו את הצריפים במקום. היו יריות מכיוון גבעת שאול אבל לא נכנסו ערבים אל בית הכרם עצמה. למחרת הגיעו סטודנטים אנגלים שגויסו והצטרפו למגינים נגד הפורעים מדיר יאסין. בקרב יריות נהרג אחד הסטודנטים ושניים נוספים נפצעו. מאוחר יותר הגיעו כוחות צבא בריטיים עם מכוניות ירייה וירו לעבר הכפר. הירי נמשך עד מוצאי שבת.
התפרעויות > מתקפה על המושבה מוצא

ב-24 באוגוסט הותקפה המושבה מוצא על ידי אנשי הכפר הערבי קאלוניה הסמוך. הם פרצו לבית משפחת מקלף ורצחו שבע נפשות: את אבי המשפחה ואשתו, את בנם ושתי בנותיהם, ושני אורחים שהיו בבית. אחרי הרצח, שדדו הפורעים את הבית והעלו אותו באש. אחד מהאורחים שנרצחו בבית משפחת מקלף היה הרב הישיש שלמה זלמן שך, דיין בבית דינו של הראי"ה קוק ביפו שנפש במקום. הילד מרדכי מקלף, לעתיד הרמטכ"ל השלישי של צה"ל, הצליח לברוח עם אחיו ואחותו.
הערות שוליים

↑  קורבנות מאורעות תרפ"ט, באתר עיל"ם – העמותה הישראלית לחקר שורשי משפחה
↑  תום שגב, ימי הכלניות, עמ' 243–244
↑  יעקב שמעוני, ערבי ארץ ישראל, תל אביב: עם עובד, תש"ז, עמ' 66
↑  השימוש בתואנה של "הדגל הציוני" מתנוסס מעל כיפת הסלע כבר נמצאת בדיווח של העיתון "דאר היום" מיום 10 ביולי 1922. במכתב שנשלח אל גורמי אסלאם בכל העולם ממשלחת הא"י אל החג'אז, התבקשו המקבלים "להגן על המקומות הקדושים בארץ-ישראל ולצאת במחאות נגד הציונות"
↑  יהושע פורת, צמיחת התנועה הלאומית הערבית הפלסטינית 1918–1929, עמ' 216
1 2  חגי ארליך, המזרח התיכון בין מלחמות העולם, האוניברסיטה הפתוחה, ספר ב, יחידה 4, עמ' 390
1 2  הלל כהן, תרפ"ט, המאורעות: לוח זמנים מקוצר, עמ' 17
↑  אביבה חלמיש, מבית לאומי למדינה בדרך, כרך ב, יחידה 6, עמ' 95
↑  הלל כהן, תרפ"ט, עמ' 125–126
↑  הלל כהן, תרפ״ט – שנת האפס בסכסוך היהודי־ערבי, הוצאת כתר, 2013, עמ' 146–149
↑  תום שגב, ימי הכלניות, עמ' 256–257
↑  תום שגב, ימי הכלניות, עמ' 258
↑  ישראל עמיקם, המתקפה על היישוב היהודי בא"י בתרפ"ט, חיפה: אלול תרפ"ט, ההתקפה על ירושלים
↑  מיכאל בר-זוהר, בן-גוריון, כרך א, פרק י, עמ' 216
1 2 3 4 5 6 7 8 9 10 11 12  שבוע הדמים בירושלים ובארץ ישראל, דואר היום, 2 בספטמבר 1929
1 2 3 4 5 6 7 8 9 10 11 12 13 14  ישראל עמיקם, המתקפה על היישוב היהודי בא"י בתרפ"ט, חיפה: אלול תרפ"ט, ההתקפה על ירושלים
↑  חנה הלנה כהן תון (1957), העדות בישראל, עמ' 110
↑  ירושלים לדורותיה - כרך 10, האוניברסיטה הפתוחה, עמ' 83;  בנימין אליאב, היישוב בימי הבית הלאומי, עמ' 38; בן-ציון דינור (עורך עם אחרים), ספר תולדות ההגנה, עמ' 317;
חיפוש ומאסרים בכפר ליפתא, דבר, 2 בספטמבר 1929
↑  תום שגב, ימי הכלניות, עמ' 266
↑  ראו גם: ישראל עמיקם, המתקפה על היישוב היהודי בא"י בתרפ"ט, חיפה: אלול תרפ"ט, שחיטת מוצא
שער "דואר היום", ספטמבר 1928
המופתי של ירושלים, חג' אמין אל-חוסייני, 1929
שביתה כללית של הסוחרים ברחוב יפו בירושלים, יום שישי 23 באוגוסט 1929
יהודים בורחים מפוגרום בירושלים, אוגוסט 1929
סנהדריה במפה מימי המנדט, 1938. שטח העצים מימין הוא כיום בית הקברות סנהדריה, הרחוב שהולך בכיוון אלכסון צפון מערבה הוא כיום שדרות גולדה מאיר. בחלק הדרומי של המפה רואים את הקצה הצפוני של שכונת הבוכרים.
בית של יהודים שנשרף במוצא, אוגוסט 1929
חיילים אנגלים ומכונת ירייה בשער יפו כאמצעי זהירות נגד מתפרעים מחברון בזמן המהומות
הלויות חללי מאורעות תרפ"ט בירושלים
ג'נג'י כהן

| --- | --- |

כהן, 2014
 לידה:  5 ביולי 1969 (בת 55) ניו יורק, ארצות הברית 
 מדינה:  ארצות הברית 
 מקום מגורים:  לוס פליז 
 השכלה:  אוניברסיטת קולומביה  תיכון בוורלי הילס 
 תקופת הפעילות:  מ-1994 
 בן או בת זוג:  כריסטופר נוקסון 
 מספר צאצאים:  3 
 פרסים והוקרה:  פרס גילדת הכותבים של אמריקה  פרס אמי לבידור בפריים טיים  פרס ג'ון ג'יי 
 
ג'נג'י לסלי כהן (קוהאן, באנגלית, Jenji Leslie Kohan; נולדה ב-5 ביולי 1969) היא תסריטאית טלוויזיה, מפיקה ובמאית אמריקאית יהודיה, יוצרת סדרות הטלוויזיה "העשב של השכן" ו"כתום זה השחור החדש", אותה גם הפיקה. היא זכתה בפרס אמי כמפיקת הסדרה הקומית "Tracey Takes On...", והייתה מועמדת לפרס אמי עשר פעמים נוספות.
תחילת דרכה

כהן נולדה בלוס אנג'לס למשפחה יהודית. בתם של אלן ו. "באז" וריאה כהן, הצעירה מבין שלושה ילדים. אחיה הבוגרים הם התאומים, ג'ונו ודייוויד. רבים מבני משפחתה הם בעסקי הבידור:
אביה הוא מפיק, תסריטאי ומלחין זוכה פרס אמי.
אמה היא תסריטאית, סופרת, ומדי פעם שחקנית.
אחיה דייוויד הוא מפיק ותסריטאי זוכה פרס אמי, עבור סדרת הטלוויזיה הפופולרית "ויל וגרייס".
סביה מצד אביה היו צ'ארלס כהן ומיי א. צ'ארלס. הוא נולד ברומניה בשנת 1902, והיא נולדה בניו יורק, להורים שהיגרו מרוסיה. הם נפגשו כילדים כשהם גרו בבית קהילתי למהגרים במנהטן.
כהן מתארת את אביה כ"מלך תוכניות הבידור בזמנו", אשר כתב והפיק את טקסי האוסקר ותוכניות בידור אחרות. היא גדלה בבוורלי הילס, שם סיימה תיכון בשנת 1987. היא החלה את לימודי האוניברסיטה בברנדייס, והמשיכה באוניברסיטת קולומביה, שם סיימה תואר ראשון באנגלית וספרות ב-1991
קריירה

עבודתה הראשונה של כהן בתעשייה הייתה בסדרה "הנסיך המדליק מבל אייר", עבורה כתבה פרק אחד, ותיארה את החוויה כ"כניסה קשוחה לתעשייה". אחרי שעבדה במספר תוכניות, כגון "משתגעים מאהבה", Tracey Takes On... ו"חברים", היא עבדה יחד עם אחיה דייוויד על פרק של "ויל וגרייס". מחוויה זו היא הסיקה שאחיה היה מתואם יותר ממנה לעבודה בתוכניות קומיות מהמיינסטרים, ואילו לה היה צד אפל יותר, והיא הייתה צריכה למצוא את דרכה שלא בערוצים המובנים מאליהם.
קריירה > העשב של השכן

כהן יצרה את סדרת הדרמה-הקומית האפלה, "העשב של השכן", וגם הייתה המפיקה בפועל והתסריטאית הראשית שלה במהלך כל שמונה העונות שבהן היא שודרה.
קריירה > כתום זה השחור החדש

כהן יצרה את הדרמה הקומית של נטפליקס, "כתום זה השחור החדש", עיבוד בהשראת הספר האוטוביוגרפי של פייפר קרמן, Orange Is the New Black: My Year in a Women's Prison, על חוויותיה בבית כלא לנשים. גם בסדרה זאת כהן שמשה כמפיקה בפועל ותסריטאית ראשית, כשהיא מבוססת בלוס אנג'לס, שם ניהלה את חדר הכתיבה בסטודיו שלה. הצילומים נערכו ברובם בניו יורק.
נטפליקס אינה מספקת מספרי רייטינג, אך ישנן הערכות על פיהן התוכנית הייתה עם צאתה הסדרה המקורית הנצפית ביותר של שירות הסטרימינג. התזמון תאם את תחילת מודל החדש של צפיית בינג' שהתאפשרה עם העלאת עונה שלמה בבת אחת.
קריירה > פרויקטים אחרים > הפקה

לכהן יש חוזה מתמשך עם חברת ההפקה Lionsgate TV.
קריירה > פרויקטים אחרים > Hayworth Theatre

כהן היא הבעלים של תיאטרון Hayworth Theatre בלוס אנג'לס. היא משתמשת בקומה השנייה כמשרדי הפקה.
חיים אישיים

כהן נישאה לעיתונאי והסופר כריסטופר נוקסון בשנת 1997. הם מתגוררים בלוס אנג'לס. יש להם שלושה ילדים.
פילמוגרפיה

| שנה | תוכנית | תפקיד | הערות |
| --- | --- | --- | --- |
| 1994 | הנסיך המדליק מבל אייר | תסריטאית | פרק 1 |
| 1994 | חברים | תסריטאית | פרק 1 |
| 1995 | Firat Time Out | מפיקה-שותפה | פרק 1 |
| 1996 | Boston Common | תסריטאית | פרק 1 |
| 1996 | Tracey Takes On... | תסריטאית | 29 פרקים |
| 1996 | Tracey Takes On... | מפיקה | 47 פרקים |
| 1997 | משתגעים מהאהבה | מפיקה (24 פרקים) ותסריטאית (4 פרקים) | סדרת טלוויזיה |
| 1998 | סקס והעיר הגדולה | סיפור | פרק 1 |
| 2000 | בנות גילמור | מפיקה | 12 פרקים |
| 2000 | בנות גילמור | תסריטאית | פרק 1 |
| 2002 | ויל וגרייס | תסריטאית | פרק 1 |
| 2002 | My Wonderful Life | מפיקה בפועל | סרט טלוויזיה |
| 2004 | משפחת סטון | תסריטאית ומפיקה בפועל | סדרת טלוויזיה |
| 2005-2012 | העשב של השכן | יוצרת, תסריטאית, מפיקה בפועל | 8 עונות |
| 2009 | Ronna & Beverly | תסריטאית ומפיקה בפועל | סרט טלוויזיה |
| 2010 | Tough Trade | יוצרת, תסריטאית, מפיקה בפועל | סרט טלוויזיה |
| 2019-2013 | כתום זה השחור החדש | יוצרת, תסריטאית, מפיקה בפועל | סדרת טלוויזיה |
| 2015 | The Devil You Know | יוצרת, תסריטאית, מפיקה בפועל | פיילוט שלא שודר |
| 2019-2017 | GLOW | מפיקה בפועל ותסריטאית פרק אחד | סדרת טלוויזיה |
| 2019 | נסיכה אמריקאית | מפיקה בפועל | סדרת טלוויזיה |
| 2020 | ריחוק חברתי | מפיקה בפועל | סדרת טלוויזיה |
| 2020 | נותנות בראש | מפיקה בפועל, ותסריטאית פרק אחד | סדרת טלוויזיה |
פרסים

כהן הייתה מועמדת לעשרה פרסי אמי וזכתה באחד, כמפיקה בפועל של סדרת הטלוויזיה ...Tracey Takes On. כהן זכתה אף בפרס CableACE Awards. בשנת 2007 הייתה כהן מועמדת לפרס גילדת המפיקים האמריקאית, ומועמדת בשתי קטגוריות לפרס גילדת הכותבים האמריקאית. את המועמדות הראשונה בקטגוריית פרס הקומדיה הטובה ביותר, עבור הסדרה שיצרה, "העשב של השכן", קיבלה בשנת 2009.
| 0 | 1 | 2 | 3 | 4 |
| --- | --- | --- | --- | --- |
פרסי אמי לבידור בפריים טיים
| שנה | קטגוריה | סדרה | תוצאה | הערות |
| 1996 | סדרת הבידור הטובה ביותר | Tracey Takes On... | מועמדות |  |
| 1996 | הכתיבה הטובה ביותר בסדרת בידור | Tracey Takes On... | מועמדות |  |
| 1997 | סדרת הקומדיה הטובה ביותר | משתגעים מאהבה | מועמדות |  |
| 1997 | סדרת הבידור הטובה ביותר | Tracey Takes On... | זכייה |  |
| 1997 | הכתיבה הטובה ביותר בסדרת בידור | Tracey Takes On... | מועמדות |  |
| 1999 | סדרת הבידור הטובה ביותר | Tracey Takes On... | מועמדות |  |
| 2009 | סדרת הקומדיה הטובה ביותר | העשב של השכן | מועמדות |  |
| 2014 | סדרת הקומדיה הטובה ביותר | כתום זה השחור החדש | מועמדות |  |
| 2014 | הכתיבה הטובה ביותר בסדרת קומדיה | כתום זה השחור החדש | מועמדות |  |
| 2015 | סדרת הדרמה הטובה ביותר | כתום זה השחור החדש | מועמדות |  |
| 2018 | סדרת הקומדיה הטובה ביותר | GLOW | מועמדות |  |

| 0 | 1 | 2 | 3 | 4 |
| --- | --- | --- | --- | --- |
פרסי גילדת המפיקים האמריקאית
| שנה | קטגוריה | סדרה | תוצאה | הערות |
| 2006 | סדרת הקומדיה הטובה ביותר | העשב של השכן | מועמדות |  |
| 2008 | סדרת הקומדיה הטובה ביותר | העשב של השכן | מועמדות |  |
| 2009 | סדרת הקומדיה הטובה ביותר | העשב של השכן | מועמדות |  |
| 2014 | סדרת הקומדיה הטובה ביותר | כתום זה השחור החדש | זכייה |  |
דאגלס מקגרת'

| --- | --- |
אין תמונה חופשית
 לידה:  12 בפברואר 1958 מידלנד, ארצות הברית 
 פטירה:  3 בנובמבר 2022  (בגיל 64) ניו יורק, ארצות הברית 
 שם לידה:  דאגלס ג'פרי מקגרת'
 מדינה:  ארצות הברית 
 תקופת הפעילות:  1980–2022 (כ־42 שנים) 
 עיסוק:  תסריטאי, במאי קולנוע ושחקן
 מקום לימודים:  אוניברסיטת פרינסטון 
 מספר צאצאים:  1 
 פרופיל ב-IMDb
 
דאגלס ג'פרי מקגרת' (באנגלית: Douglas Geoffrey McGrath; ‏12 בפברואר 1958 – 3 בנובמבר 2022) היה תסריטאי, במאי קולנוע ושחקן אמריקאי. הוא היה כתב פרשנות פוליטית בטור בשם "The Flapjack File" בניו ריפבליק.
ביוגרפיה

מקגרת' נולד במידלנד שבמדינת טקסס. הוא בנם של ביאטריס ור' סירל מקגרת', מפיק נפט עצמאי ממידלנד. הוא בוגר בתי הספר טריניטי מידלנד, צ׳וט רוזמרי הול (Choate Rosemary Hall), ואוניברסיטת פרינסטון. בפרינסטון היה חבר ב-Princeton Triangle Club ולאחר סיום הלימודים הצטרף למועצת המנהלים שלו.
קריירה

ב-1980 החל לכתוב מערכונים לתוכנית "סאטרדיי נייט לייב". בהמשך כתב מחזות זמר ותסריטים.
מקגרת' היה מועמד לפרס אוסקר ולפרס האקדמיה הבריטית לאמנויות הקולנוע והטלוויזיה (באפט"א) על התסריט שכתב לסרט "קליעים מעל ברודוויי". בנוסף היה פעמיים מועמד לפרס גילדת הכותבים של אמריקה, ב-1995 עבור "קליעים מעל ברודוויי", וב-1997 על התסריט לסרט "אמה".
לפני מותו עוד שיחק בהצגת יחיד שכתב על חייו "הכול בסדר".
חיים אישיים

ב-1995 התחתן מקגרת' עם ג'יין ריד מרטין, עוזרת לשעבר של וודי אלן, ואחותה של הסופרת אן מ' מרטין. לבני הזוג יש בן. התגורר בניו יורק.
נפטר ב-3 בנובמבר 2022.
פילמוגרפיה > כתיבה

סאטרדיי נייט לייב (12 פרקים, 1980, 1981)
פרקליטי אל איי (פרק אחד, 1989)
הפרק "One Rat, One Ranger"
רק אתמול נולדה (1993)
קליעים מעל ברודוויי (1994)
אמה (1996)
סוכן ה-CIA (2000) Company Man
ניקולס ניקלבי (2002)
ידוע לשמצה (2006) Infamous
(2012) Checkers (מחזה אודות ריצ'רד ניקסון הצעיר)
ביוטיפול: המחזמר על קרול קינג (2014) (ספר אודות המחזמר)
פילמוגרפיה > בימוי

אמה (1996)
סוכן ה-CIA (2000) Company Man
ניקולס ניקלבי (2002)
ידוע לשמצה (2006) Infamous
(2011) His Way (סרט דוקומנטרי)
אין לי מושג איך היא עושה את זה (2011) I Don't Know How She Does It
פילמוגרפיה > משחק

| שנה | שם | שם באנגלית | תפקיד | הערות |
| --- | --- | --- | --- | --- |
| 1994 | חידון האשליות | Quiz Show | סנודגרס |  |
| 1997 | טיול משפחתי | The Daytrippers | צ'אפ | שם הפקה נוסף "En route vers Manhattan" |
| 1997 |  | Prix Fixe | בוב ווטרמן |  |
| 1998 | אושר | Happiness | טום |  |
| 1998 | סלבריטי | Celebrity | ביל גיינס |  |
| 1999 | המקור | The Insider | חוקר פרטי |  |
| 2000 | סוכן ה-CIA | Company Man | אלן קווימפ |  |
| 2000 |  | Small Time Crooks | עורך הדין של פרנצ'י |  |
| 2002 | סוף הוליוודי | Hollywood Ending | אורח בברביקיו |  |
| 2004 |  | My Brother's Keeper | מר קינג |  |
| 2007 | מייקל קלייטון | Michael Clayton | ג'ף גפני |  |
| 2020 | הפסטיבל של ריפקין | Rifkin's Festival | גיל ברנר |  |
ביבליוגרפיה

Flippin, Royce; Douglas McGrath (1981). Save an alligator, shoot a preppie : a terrorist guide. Drawings by Frank Williams. New York: A & W Visual Library.
McGrath, Douglas (10 באוקטובר 2016). "The Pences visit Manhattan". Shouts & Murmurs. The New Yorker. 92 (32): 47. {{cite journal}}:  (עזרה)
הערות שוליים

1 2 3  IMDb awards
1 2  התסריטאי דאגלס מקגראת ("קליעים מעל ברודוויי") הלך לעולמו בגיל 64, באתר ynet, 4 בנובמבר 2022
↑  Kenneth Jones (21 ביוני 2012). "New Works by Rajiv Joseph, Jenny Schwartz and Doug McGrath Will Cling to Vineyard's Vine in 2012–13". אורכב מ-המקור ב-6 באוגוסט 2012. נבדק ב-15 ביולי 2012. {{cite web}}:  (עזרה)
↑  Schuessler, Jennifer (16 במרץ 2013). "Carole King Musical Is Broadway Bound". The New York Times. {{cite news}}:  (עזרה)
| --- | --- |
בקרת זהויות :  NLI: 987007437504205171  PLWABN: 9810623102605606  BIBSYS: 7071368  BNE: XX1296798  BnF: cb14042444r (data)  CiNii: DA16589403  GND: 140459286  ISNI: 0000 0000 7824 134X  LCCN: n83043958  NKC: pna2008456587  NLA: 36393225  NLK: KAC201323145  NTA: 161255477  RERO: 02-A005807300  SNAC: w6tx4h60  SUDOC: 079018289  VIAF: 100242452   WorldCat (עם VIAF): 100242452
אריק סמית' (קצין)

| --- | --- |

 לידה:  1964 (בן 61 בערך) פלאנו, טקסס, ארצות הברית 
 השתייכות:  חיל הנחתים של ארצות הברית
 תקופת הפעילות:  מ-1987
 דרגה:   גנרל
 תפקידים בשירות
 מפקד רגימנט הנחתים השמיני  מפקד כוחות הנחתים בפיקוד דרום  עוזרו הצבאי של מזכיר ההגנה  מפקד דיוויזיית הנחתים הראשונה  מפקד כוח המשלוח השלישי של חיל הנחתים  מפקד פיקוד פיתוח הלוחמה של הנחתים  סגן מפקד חיל הנחתים  מפקד חיל הנחתים
 פעולות ומבצעים
 מלחמת המפרץ מלחמת עיראק מלחמת אפגניסטן
 עיטורים
   מדליית השירות המצוין של מחלקת ההגנה (2)  לגיון ההצטיינות   כוכב הארד (2, כולל עיטור V)   לב הארגמן
 
אריק מ. סמית' (באנגלית: Eric M. Smith) (נולד ב-1964) הוא קצין בדרגת גנרל המשרת כמפקד חיל הנחתים של ארצות הברית.
ביוגרפיה

סמית' גדל בפלאנו שבטקסס. למד תואר ראשון באוניברסיטת טקסס A&M, במהלך הלימודים הצטרף לתוכנית הכשרת הקצונה של חיל הנחתים וב-1987 התגייס לשירות הצבאי.
שירת בגדוד השני של רגימנט הנחתים השלישי ולחם עמו במלחמת המפרץ. שימש מפקד פלוגה בגדוד השני של רגימנט הנחתים השני והשתתף במבצע חילוץ האזרחים האמריקאים מליבריה בעקבות מלחמת האזרחים במדינה ב-1996. לאחר מכן שימש מדריך של צוערי הנחתים באוניברסיטת טקסס A&M ולמד במכללה לפיקוד ומטה של צבא ארצות הברית. בשנים 2001–2003 הוצב בקראקס שבוונצואלה.
בשנים 2003–2006 שירת בדיוויזיית הנחתים הראשונה, כקצין מבצעים, סגן מפקד צוות הקרב החטיבתי הראשון, מפקד הגדוד הראשון ברגימנט הנחתים החמישי ועוזר קצין אג"ם של הדיוויזיה. כמפקד הגדוד הראשון פיקד על יחידתו בעת שנלחמה בקרבות בעיר רמאדי שבעיראק. בתפקידיו הבאים שימש עוזר למפקד חיל הנחתים, ראש מחלקת שיתוף אש ותמרון בפיקוד פיתוח תורת הלוחמה של חיל הנחתים. בשנים 2009–2012 שירת בדיוויזיית הנחתים השנייה ופיקד על רגימנט הנחתים השמיני, בתקופה זו הוצב עם הרגימנט במשך שנה באפגניסטן. ביוני 2012 מונה לראש תחום פיתוח היכולות של הנחתים, במאי 2013 מונה לעוזר צבאי בכיר לסגן מזכיר ההגנה של ארצות הברית אשטון קרטר.
ביוני 2015 מונה למפקד כוחות הנחתים בפיקוד דרום של ארצות הברית. הוא היה בכך לקצין הראשון הממלא תפקיד זה באופן בלעדי. חודשים ספורים אחר כך, בנובמבר 2015, נקרא על ידי מזכיר ההגנה אש קרטר לשמש כעוזרו הצבאי, לאחר שקרטר פיטר את העוזר הקודם שהואשם בהטרדה מינית. בפברואר 2017 מונה לעוזר ראש אגף תכנון, מדיניות ומבצעים במטה חיל הנחתים.
ביוני 2017 קודם לדרגת מייג'ור גנרל ומונה למפקד דיוויזיית הנחתים הראשונה. במסגרת תפקידו כמפקד הדיוויזיה שם מטרה להילחם בתופעת ההתעמרות בחיילים מצד עמיתיהם. כ-30 חיילים נשלחו למחבוש כתוצאה מהמדיניות התקיפה. בית הדין הצבאי לערעורים קבע שצעדיו של סמית' היו מרחיקים לכת, בעלי עניין אישי והביאו להטיה כנגד הנאשמים. באוגוסט 2018 מונה למפקד כוח המשלוח השלישי של חיל הנחתים במקום לורנס ניקולסון. מפקדתו הייתה באוקינאווה שביפן. ביוני 2019 הוחלף על ידי סטייסי קלרדי ומונה למפקד פיקוד פיתוח הלוחמה של הנחתים.
באוקטובר 2021 הועלה לדרגת גנרל ומונה לסגן מפקד חיל הנחתים עד לשנת 2023 כאשר הוחלף על ידי כריסטופר מהוני. בספטמבר 2023 מונה למפקד חיל הנחתים. באוקטובר אותה שנה לקה בדום לב והיה בתקופת התאוששות של מספר חודשים בטרם שב לתפקוד מלא כמפקד הנחתים.
הערות שוליים

↑  1-star becomes first dedicated commander of Marine Forces South, ‏militarytimes.com, ‏30 ביוני 2015
↑  Carter Taps Former Aide as Military Adviser, ‏ defenseone.com, ‏1 בדצמבר 2015
↑  Marine commander showed 'personal interest' and bias in hazing crusade, court says, ‏marinecorpstimes.com, ‏23 בפברואר 2018
מוגובי

| --- | --- |


העמוד הראשי של האתר (3 בדצמבר 2016)
 סוג:  עולם וירטואלי לילדים
 בשיתוף עם:  וואלה
 סלוגן:  "משחקים, הרפתקאות, צ'אט, החלפת פריטים והרבה יותר"
 תקופת הפעילות:  2007 – 6 במאי 2018 4 באפריל 2023 - 22 באוקטובר 2023 (רימוגו)
 מייסדים:  דרור חבושה ואיל שמי
 בעלות:  יעל ארד, רפי רשף
 שירותים עיקריים:  משחק מחשב ורשת חברתית מקוונת
 mogobe.walla.co.il
מוגובי (באנגלית: Mogobe) היה משחק מחשב לילדים בגילאי 6–10, שפעל בגרסת דפדפן. המשחק פותח על ידי דרור חבושה ואייל שמי בשנת 2007, ויצא לאור בסוף שנת 2008. המשחק זכה בפרס GameIS בקטגוריית "פורטלי משחקים" בשנת 2010.
המשחק פעל תחת חברת התוכן וואלה. שרתי המשחק נסגרו ב-1 במאי 2018, והאתר עצמו נסגר ב-6 במאי 2018. בקיץ 2023 הוחזר המשחק תחת השם "רימוגו" למספר חודשים.
מוצרים

בשנת 2011 מפתחי המשחק שיווקו מוצרים פיזיים בדומה למהלך שביצעה מיקמק שנה קודם לכן. מוצר הדגל של המשחק הוא בובות מוגובי. מוצרים נוספים ששיווקו מפתחי המשחק היו מארזי משחק, מארזי יצירה, חפיסות קלפים שכללו קודים ועוד. בכל חצי שנה נוסף מוצר חדש לחנויות, לרוב – חפיסות קלפים חדשות.
משימות

מדי חודש-חודשיים או בחגים התקיימה במוגובי משימה. במהלך המשימה נמצא בסרגל האפשרויות למטה תיק וסימן שאלה. בלחיצה על סימן השאלה, נותן הסבר על המשימה. בלחיצה על התיק המשתמשים יכולו לראות את "המצרכים" של המשימה שצברו במהלך המשימה, אם היו. לעיתים עמד צלמוות בראש המשימות במוגובי, כאשר ניסה להשתלט על מוגובי. לעיתים, גם הרשעית "סופר נובה" השליטה את רצונה וה"מוגוביסטים" נלחמים בה כשמבצעים משימות שונות. היו גם משימות שאינן קשורות להם ואין צורך להילחם בהן.
פסטיבלים

מדי שלושה חודשים השיק מוגובי פסטיבלים. הפסטיבלים האלו נחגגו בדרך כלל בהשקות אזורים מיוחדים חדשים או שיתוף מסחרי עם חברה. בזמן הפסטיבלים האלו היה נמצא באזור הפסטיבל מסך ענקי שעליו היו מוקרנים סרטונים ושירים. באזור הפסטיבל היה נמצא גם דוכן פריטי לבוש, משחקים מיוחדים למסיבה וכדומה.
דוגמאות לפסטיבלים:
פסטיבל חלב וי (שהתקיים באזור הוילג' שהושק הפסטיבל)
פסטיבל שוגי ועוגי (שהתקיים באי של עוגי ושוגי, שהפך לאי המסתורי)
פסטיבל Spy פסטיגל (שהתקיים באי המסתורי שהיה לשעבר האי של שוגי ועוגי, ונקרא באותו הזמן אי הפסטיגל)
פסטיבל השנה החדשה (שהתקיים מדי שנה באזור מודרניה)